સુરતના પ્રવાસી મજૂર

કોરોના વાઇરસના સંક્રમણની ગુજરાતમાં અમદાવાદ બાદ સૌથી ચિંતાજનક પરિસ્થિતિ સુરતમાં છે. 

સુરત દેશનાં એ 20 શહેરોમાંથી એક છે, જ્યાં કોરોના વાઇરસનું સંક્રમણ ઝડપથી વધી રહ્યું છે. જેને મૉનિટર કરવા માટે કેન્દ્ર સરકારની ટીમ મોકલવાનો નિર્ણય કરવામાં આવ્યો હતો.

એક તરફ સુરત કોરોના મહામારીના સંકટ સામે લડી રહ્યું છે ત્યારે શહેરની ઓળખ એવા હીરા અને ટેક્સ્ટાઇલના ઉદ્યોગ બંધ પડ્યા છે અને તેમાં કામ કરતા લાખો મજૂરો બેહાલ છે.

ઉદ્યોગપતિઓ અને તંત્ર દાવો કરે છે કે તેઓ મજૂરોની મદદ કરે છે છતાં 22 માર્ચે જનતા કર્ફ્યૂ અને હવે લૉકડાઉનના ત્રીજા તબક્કા વચ્ચે પ્રવાસી કામદારોના અસંતોષનાં દૃશ્યો અનેક વખત જોવા મળ્યાં છે. 

સુરતમાં ઠેર-ઠેર કામદારો રસ્તા પર આવ્યા અને ક્યાંક-ક્યાંક ચકમક ઝરી, પથ્થરમારો થયો તો એકાદ-બે ઘટનામાં પોલીસ સાથે ઘર્ષણ થયું.

ગુજરાત સરકારે હાલમાં મજૂરોને તેમના વતન જવાની પરવાનગી આપી હતી પરંતુ અન્ય રાજ્યો તરફથી પરવાનગી ન મળતાં મજૂરો રાજસ્થાન, મધ્ય પ્રદેશની સરહદ પર ફસાઈ રહ્યા હતા. 

હીરાઉદ્યોગ પર અસર

સુરતનો હીરાઉદ્યોગ લાખો મજૂરોને રોજગારી પૂરી પાડે છે, જેમાં રાજસ્થાન, બિહાર અને ઉત્તર પ્રદેશમાંથી આવતા કામદારો સામેલ છે.  

ગુજરાતના જેમ ઍન્ડ જ્વેલરી ઍક્સપોર્ટ પ્રમોશન કાઉન્સિલના ચૅરમૅન દિનેશ નાવડિયાનું કહેવું છે કે ઉદ્યોગપતિઓએ માર્ચ મહિનાના પગાર આપ્યા અને ભોજન આદિ વસ્તુઓની સહાય પણ મોટા પ્રમાણમાં કરી છે.

હીરાઉદ્યોગની મુશ્કેલીની વાત કરતા દિનેશ નાવડિયા કહે છે કે ગુજરાતમાં સોશિયલ ડિસ્ટન્સિંગની ગાઇડલાઇન્સ આવી ત્યારથી એટલે કે 22 માર્ચના જનતા કર્ફ્યૂ પહેલાંથી કેટલાંક યુનિટ્સ બંધ થઈ ગયાં હતાં.

તેમનું કહેવું છે કે ભારતમાંથી હીરાઉદ્યોગમાંથી 95 ટકા પ્રૉડક્ટની નિકાસ થાય છે, જેમાંથી અમેરિકામાં લગભગ 40 ટકા, હૉંગકૉંગમાં 38 ટકા અને ચીનમાં લગભગ ચાર-પાંચ ટકા અને યુરોપના દેશોમાં 15 ટકા જેટલી નિકાસ થાય છે.

તેમણે કહ્યું કે કોરોના સંક્રમણને કારણે વિશ્વનું બજાર જ્યારે બંધ છે ત્યારે ગુજરાતના બજાર પર તેની સીધી અસર થઈ છે. 

હીરાઉદ્યોગમાં સુરત પૉલિશિંગની કારીગરીનું હબ ગણાય છે. પાંચ લાખથી વધારે લોકો આ કામ સાથે જોડાયેલા છે. 

તેમનું કહેવું છે કે જ્યાર સુધી સુરત રેડ ઝોનમાં છે ત્યાં સુધી કોઈ પણ કામ શરૂ કરી નહીં શકાય.

તેઓ કહે છે કે સુરત અને મુંબઈનાં ડાયમંડ પૉલિશિંગ યુનિટ ચાલુ નહીં થાય ત્યાં સુધી સૌરાષ્ટ્રમાં રાજકોટ, જુનાગઢ, અમરેલી અને... \n\nમને ઉપરના લેખ માટે સારું શીર્ષક આપો.
શું લૉકડાઉનમાં ડાયમંડ સિટી સુરતની ચમક ઘટી રહી છે?